Diari Oficial de la Generalitat Valenciana


Sumari del DOGV 5799, del 04-07-2008 (2008/8168)

Notificació a Lucian Tudorie de la resolució dictada pel director general d'Indústria i Innovació, de 2 d'octubre de 2007, en relació amb el recurs d'alçada RECURS/2005/186/IND.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5799

Data del DOGV
:   04-07-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/8168


Data del document
:   28-05-2008

Organisme emissor
:   Conselleria d'Indústria, Comerç i Innovació

Tipus de document
:   Edicte

Notificació a Lucian Tudorie de la resolució dictada pel director general d'Indústria i Innovació, de 2 d'octubre de 2007, en relació amb el recurs d'alçada RECURS/2005/186/IND. [2008/8168]  
Atés que se n'ha intentat la notificació en l'últim domicili conegut de la persona interessada que s'indica més amunt de manera infructuosa, de conformitat amb el que s'ha disposat en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica la resolució del recurs que a continuació es transcriu, de la Direcció General d'Indústria i Innovació, de 2 d'octubre de 2007, en relació amb el recurs d'alçada interposat per Lucian Tudorie, contra la resolució del Servei Territorial d'Indústria i Seguretat Industrial de Castelló, per la qual s'aproven les llistes definitives d'admesos i exclosos corresponents a la convocatòria 2/2005, per a la realització dels exàmens teoricopràctics d'instal·ladors, mantenidors i operadors.  
"Vist el recurs d'alçada interposat en data 24 de novembre de 2005 pel Sr. Lucian Tudorie (I-186/05), contra la resolució del cap del Servei Territorial d'Indústria i Seguretat Industrial de Castelló d'11 de novembre de 2005, per la qual s'aproven les llistes definitives d'admesos i exclosos corresponents a la convocatòria 2/2005, per a la realització dels exàmens teoricopràctics d'instal·ladors, mantenidors i operadors previstos en la Resolució de la Direcció General de Seguretat Industrial i Consum de 14 de desembre de 2004 (exp. Jerb.pnb).  
Antecedents de fet  
Primer. El dia 14 de desembre de 2004 es dicta resolució de la Direcció General de Seguretat Industrial i Consum, per la qual s'establixen les bases de les convocatòries ordinàries dels exàmens teoricopràctics als quals es referix el capítol V de l'Orde de 23 d'abril de 1997 de la Conselleria d'Ocupació, Indústria i Comerç, es regula el procediment d'expedició dels carnets professionals que s'hi vinculen i s'aprova el calendari de presentació de sol·licituds per a l'admissió a les esmentades proves per a l'any 2005, que va ser publicada en el Diari Oficial de la Comunitat Valenciana el 21 de gener de 2005.  
Segon. Amb data 22 de setembre de 2005, el recurrent sol·licita participació en les proves selectives per a l'obtenció del carnet d'instal·lador de fontaneria, i aporta fotocòpia del passaport, còpia compulsada del diploma de superació del curs d'instal·lador de fontaneria número de registre 05914, emés el 9 de setembre de 2005 per l'Escola per a la Formació Professional de Castelló i justificant de pagament de la taxa administrativa per a accedir a l'examen.  
Tercer. El dia 18 d'octubre de 2005 es dicta acord del cap del Servei Territorial d'Indústria i Seguretat Industrial de Castelló, pel qual s'aproven les llistes provisionals d'admesos i exclosos en la convocatòria 2/2005 als exàmens d'instal·lador, mantenidor o operador previstos en la Resolució de la Direcció General de Seguretat Industrial i Consum de 14 de desembre de 2004, i es concedix un termini de deu dies hàbils per a l'esmena de defectes o omissions. En el llistat de no admesos es troba el reclamant i apareix com a motiu d'inadmissió no aportar la documentació acreditativa de situació legal a Espanya.  
Quart. L'interessat presenta el dia 21 d'octubre de 2005 escrit en què aporta padró municipal de Castelló, en el qual consta inscrit, i sol·licita ser admés a la realització de les proves.  
Cinqué. Amb data 11 de novembre de 2005 s'aproven les llistes definitives d'admesos i exclosos per a la realització dels exàmens teoricopràctics d'instal·ladors, mantenidors i operadors i l'interessat figura entre els exclosos pel motiu anteriorment assenyalat.   
Sisé. Interposat recurs d'alçada el dia 24 de novembre de 2005, l'interessat al·lega que la seua situació d'empadronament és transitòria mentre no es formalitza la corresponent sol·licitud de reunificació familiar, per la qual cosa sol·licita ser admés a les proves.   
Seté. El dia 7 de desembre de 2005 s'emet informe del Servei Territorial d'Indústria i Seguretat Industrial de Castelló que proposa la desestimació del recurs per no reunir el recurrent el requisit d'acreditar la seua situació legal a Espanya.  
Fonaments de dret  
Primer. L'Orde de 23 d'abril de 1997 regula les condicions per a l'obtenció del carnet professional d'instal·lador, mantenidor o operador en aquelles activitats per a les quals la normativa vigent exigisca l'acreditació de capacitat tècnica, i entre estes es troba la de gruista. L'article 5 establix amb caràcter general com podran acreditar-se els coneixements teòrics i pràctics necessaris per a l'obtenció del carnet, sent-ne un la superació d'un examen teoricopràctic sobre el temari que per a cada categoria i especialitat es determine, després de la realització prèvia d'un curs de preparació.  
Segon. La Resolució de 14 de desembre de 2004, de la Direcció General de Seguretat Industrial i Consum, establix les bases de les convocatòries ordinàries dels exàmens teoricopràctics per a l'obtenció de carnet professional i aprova el calendari de presentació de sol·licituds per a l'admissió a les esmentades proves per a l'any 2005.   
En el cas d'estrangers que no siguen nacionals d'estats membres de la Unió Europea, és requisit necessari per a poder participar en les esmentades proves la documentació que acredite la seua situació legal a Espanya i cal tenir tots els requisits el dia de finalització del termini de presentació de sol·licituds i mantenir-los en el moment d'expedició del corresponent carnet o certificat.  
Tercer. La qüestió fonamental per tant consistix a determinar si l'interessat complia tots els requisits exigits per la convocatòria i, més específicament, si podia acreditar que es trobava en situació legal a Espanya. El certificat del padró municipal que aporta no constituïx prova de la seua residència legal; el padró municipal és un registre administratiu on consten els veïns d'un municipi i, per tant, les seues dades només constituïxen prova de la seua residència en l'esmentat municipi, no així de la seua situació legal. Per això és procedent desestimar el present recurs.  
Resolució  
En virtut d'això, esta Direcció General d'Indústria i Innovació resol desestimar el recurs d'alçada interposat en data 24 de novembre de 2005 pel Sr. Lucian Tudorie (I-186/05), contra la resolució del cap del Servei Territorial d'Indústria i Seguretat Industrial de Castelló d'11 de novembre de 2005, per la qual s'aproven les llistes definitives d'admesos i exclosos corresponents a la convocatòria 2/2005, per a la realització dels exàmens teoricopràctics d'instal·ladors, mantenidors i operadors previstos en la Resolució de la Direcció General de Seguretat Industrial i Consum de 14 de desembre de 2004 (exp. Jerb.pnb), la qual es confirma en tots els seus punts.  
La present resolució és definitiva en la via administrativa i contra esta podrà interposar-se recurs contenciós administratiu, en el termini de dos mesos comptats des de l'endemà de la notificació davant el jutjat contenciós administratiu competent, d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.   
València, 2 d'octubre de 2007. El director general d'Indústria i Innovació, Bruno Broseta Dupré"  
València, 28 de maig de 2008.- El sotssecretari: Ricardo Bayona Giménez.